techiaith/cofnodycynulliad_en-cy huggingface dataset:
English: Thank you for that response, First Minister. You may be aware of the Scottish language fair, which is free of charge to the public, and receives official support from the Scottish Government. The event is held for anyone who takes an interest in languages, and it includes seminars and taster sessions on languages and cultural performances in an incredible celebration of world languages. It's a lively, exciting celebration that places minority languages alongside the major, or so-called major, languages of the world. Now, following this success, is the Welsh Government open to the concept of holding and supporting a language fair here in Wales?
Welsh: Diolch yn fawr am yr ateb yna, Brif Weinidog. Efallai y byddwch yn ymwybodol o ffair iaith yr Alban, sydd am ddim i'r cyhoedd ac yn derbyn cefnogaeth swyddogol gan Lywodraeth yr Alban. Cynhelir y digwyddiad ar gyfer unrhyw un sydd yn ymddiddori mewn ieithoedd ac mae'n cynnwys seminarau, dosbarthiadau blasu iaith, a pherfformiadau diwylliannol mewn dathliad anhygoel o ieithoedd y byd. Mae'n ddathliad bywiog, egnïol, a chyffrous, sy'n gosod ieithoedd lleiafrifol ochr yn ochr ag ieithoedd mawr honedig y byd. Yn dilyn y llwyddiant yma, a ydy Llywodraeth Cymru yn agored i'r syniad o gynnal a chefnogi ffair ieithoedd yma yng Nghymru?
English: Well, it's true to say that we would be open to the idea. We would have to study how it works in Scotland. May I say to the Member, of course, that one of the things that will be happening in the autumn is that the language institutions of France, Spain, and Germany are going to open offices in Cardiff? That's a very major step forward, because, of course, we need to ensure that there are a sufficient number of teachers available to teach modern languages. Therefore, that's vital. But that idea is one that is worth considering.
Welsh: Wel, mae'n wir i ddweud y byddem ni'n agored i'r syniad. Byddai'n rhaid, wrth gwrs, ystyried ym mha ffordd mae hynny'n gweithio yn yr Alban. A gaf i ddweud wrth yr Aelod, wrth gwrs, un o'r pethau sy'n mynd i ddigwydd yn yr hydref yw bod sefydliadau ieithoedd Ffrainc, yr Almaen, a Sbaen yn mynd i agor swyddfeydd yng Nghymru? Mae hwnnw'n gam mawr ymlaen achos, wrth gwrs, bod yn rhaid inni sicrhau bod digon o athrawon ar gael i ddysgu ieithoedd modern hefyd. So, mae hynny'n hollbwysig. Ond mae'r syniad yn un sy'n werth ei ystyried.
English: The latest 'Language Trends Wales' report found that the teachers were extremely worried about the future of modern foreign languages. More than a third of Welsh schools now have less than 10 per cent of 14- to 15-year-olds studying a modern foreign language. The statistic is that 44 per cent of schools have fewer than five pupils studying foreign languages at AS-level, and 61 per cent have fewer than five foreign language pupils at A-level. Given that Global Futures is having a limited impact, what action will the Welsh Government take to stem the serious decline in modern foreign language learning in Wales, please?
Welsh: Canfu adroddiad diweddaraf 'Tueddiadau Iaith Cymru' bod yr athrawon yn hynod bryderus am ddyfodol ieithoedd tramor modern. Mae gan fwy na thraean o ysgolion Cymru lai na 10 y cant o bobl ifanc 14 i 15 oed sy'n astudio iaith dramor fodern erbyn hyn. Yr ystadegyn yw bod gan 44 y cant o ysgolion lai na phum disgybl sy'n astudio ieithoedd tramor ar safon UG, a bod gan 61 y cant lai na phum disgybl iaith dramor ar Safon Uwch. O gofio mai effaith gyfyngedig y mae Dyfodol Byd-eang yn ei chael, pa gamau wnaiff Llywodraeth Cymru eu cymryd i atal y dirywiad difrifol o ran dysgu ieithoedd tramor modern yng Nghymru, os gwelwch yn dda?
English: Well, 'Global Futures', remember, is a five-year plan that's aimed at improving and promoting modern foreign languages. So, the judgment of that will be after five years. There is no question that there will be a need for our students to develop foreign language skills in the future. One of the issues around Brexit that has not yet been properly understood or explored is that English is per se the second language of people in the European Union. If the UK leaves, the influence of English starts to diminish. What does that mean? It may mean nothing, but we don't know what that will mean in terms of other languages becoming more predominant then within Europe and the need for our own children and young people to learn those languages as a result. It's why, of course, 'Global Futures' was published in October 2015 with a view, of course, to improving the situation markedly by 2020.
Welsh: Wel, mae 'Dyfodol Byd-eang', cofiwch, yn gynllun pum mlynedd sydd â'r nod o wella a hyrwyddo ieithoedd tramor modern. Felly, bydd y dyfarniad ar hwnnw ar ôl pum mlynedd. Nid oes unrhyw gwestiwn y bydd angen i'n myfyrwyr ddatblygu sgiliau ieithoedd tramor yn y dyfodol. Un o'r materion sy'n gysylltiedig â Brexit nad yw wedi cael ei ddeall na'i archwilio'n llawn eto yw mai Saesneg, fel y cyfryw, yw ail iaith pobl yn yr Undeb Ewropeaidd. Os bydd y DU yn gadael, mae dylanwad y Saesneg yn dechrau lleihau. Beth mae hynny'n ei olygu? Gallai olygu dim byd, ond nid ydym yn gwybod beth fydd hynny'n ei olygu o ran ieithoedd eraill yn dod yn fwy blaenllaw wedyn o fewn Ewrop a'r angen i'n plant a'n pobl ifanc ein hunain ddysgu'r ieithoedd hynny o ganlyniad. Dyna pam, wrth gwrs, y cyhoeddwyd 'Dyfodol Byd-eang' ym mis Hydref 2015 gyda'r nod, wrth gwrs, o wella'r sefyllfa yn sylweddol erbyn 2020.
English: On very similar lines:
Welsh: Ar drywydd tebyg iawn:
English: Well, I'm not very fond of saying 'Can I refer the Member to my previous answer?' but, of course, my answer is along the same lines, namely that we have a strategy in order to ensure that more language teachers are available and also, ultimately, that more pupils study modern languages.
Welsh: Wel, nid wyf yn hoff iawn o ddweud, 'A gaf i gyfeirio Aelod i'r ateb roddais i funud yn ôl?', ond mae'r ateb, wrth gwrs, ar hyd yr un llinellau, sef bod yna strategaeth gyda ni er mwyn sicrhau bod mwy o athrawon ar gael a hefyd bod mwy o ddisgyblion yn astudio ieithoedd modern yn y pen draw.
English: It's been a pleasure to welcome pupils from three primary schools from Anglesey to the Assembly today: Ysgol Porthaethwy; Ysgol Corn Hir, Llangefni and Parc y Bont in Llanddaniel. I was discussing learning additional languages with pupils from Parc y Bont and Corn Hir, and the pupils from Corn Hir are already being given French lessons on a weekly basis. As bilingual pupils, they were very eager to see opportunities to push their linguistic boundaries. But, of course, the evidence tells us that there has been a great decline in the number of pupils learning a modern foreign language in secondary schools in Wales. The latest report from the British Council on language trends in Wales shows a decline of almost 50 per cent in terms of the pupils taking a GCSE and A-level now in a modern foreign language as compared to the situation 15 years ago. A series of Labour education Ministers has failed to prevent that slide. Does the First Minister now agree with the latest demand of the cross-party group International Wales that the talk of an ambition of creating a bilingual Wales 'plus 1' should turn now to action, particularly in the context of the fact that the new curriculum is in the pipeline?
Welsh: Mae wedi bod yn bleser croesawu disgyblion o dair ysgol gynradd o Ynys Môn i'r Cynulliad heddiw: Porthaethwy; Ysgol Corn Hir, Llangefni; a Pharc y Bont, Llanddaniel. Mi fues i'n trafod dysgu iaith ychwanegol efo disgyblion Parc y Bont a Chorn Hir, ac mae disgyblion Corn Hir eisoes yn y gynradd yn cael gwersi Ffrangeg yn wythnosol. Mi oedden nhw, fel disgyblion dwyieithog, wrth gwrs, yn eiddgar iawn i weld cyfleon i wthio eu ffiniau ieithyddol. Ond, wrth gwrs, mae'r dystiolaeth yn dweud wrthym ni fod cwymp mawr wedi bod yn nifer y disgyblion sy'n dysgu iaith dramor yn ysgolion uwchradd Cymru, ac mae'r adroddiad diweddaraf gan y British Council ar dueddiadau ieithoedd yng Nghymru yn dangos cwymp o bron iawn i hanner y disgyblion sy'n sefyll arholiad TGAU a lefel A rŵan mewn iaith dramor fodern o'u cymharu â 15 mlynedd yn ôl. Mae cyfres o Weinidogion addysg Llafur wedi methu ag atal y llithro hwnnw, ond a ydy'r Prif Weinidog yn cytuno rŵan â galwad diweddar y grŵp trawsbleidiol Cymru Ryngwladol ar i'r siarad am yr uchelgais yma o greu Cymru ddwyieithog 'plws 1' droi'n weithredu ar hynny, yn enwedig yng nghyd-destun y ffaith bod cwricwlwm newydd ar y ffordd?
English: It's extremely important that we consider this. There is an emphasis, of course, today, in this Chamber and outside this Chamber on how we attain the target of a million Welsh speakers by 2050. But, of course, as the Member has said, that doesn't mean to say that we're going to forget other modern languages. Of course, one of the things we will ensure that is done is that we yoke our Welsh language strategy to the 'Global Futures' strategy in order to ensure that our children have the opportunity to learn more than two languages in future.
Welsh: Byddai hynny'n rhywbeth hollbwysig i'w ystyried yn y pen draw. Mae yna bwyslais heddiw, wrth gwrs, yn y Siambr hon, a hefyd y tu fas, ynglŷn ag ym mha ffordd rŷm ni'n cael y targed o filiwn o siaradwyr Cymraeg erbyn 2050. Ond, wrth gwrs, fel mae'r Aelod wedi sôn, nid yw hynny'n meddwl ein bod ni'n mynd i anghofio am ieithoedd eraill. Ac, wrth gwrs, un o'r pethau y byddwn ni'n sicrhau ei wneud yw clymu'r strategaeth sydd gyda ni am yr iaith Gymraeg gyda'r strategaeth sydd yno'n barod, sef 'Global Futures', er mwyn sicrhau bod plant yn cael y cyfle i ddysgu mwy na dwy iaith yn y dyfodol.
English: Thank you, First Minister. The next item is the business statement and announcement. I call on the leader of the house to make that statement - Jane Hutt.
Welsh: Yr eitem nesaf yw'r datganiad a chyhoeddiad busnes, ac rwy'n galw ar i arweinydd y tŷ i wneud y datganiad hwnnw - Jane Hutt.
English: Diolch, Llywydd. I have added three oral statements to today's agenda. The Cabinet Secretary for Health, Well-being and Sport will make a statement on the interim report of the parliamentary review on health and social care. The Minister for Lifelong Learning and Welsh Language will make oral statements on the Welsh language strategy and an update on the ministerial task force on the south Wales Valleys. And finally, I've reduced the length of questions to the Counsel General tomorrow. Business for the next three weeks is as shown on the business statement and announcement, found among meeting papers, which are available to Members electronically.
Welsh: Diolch, Llywydd. Rwyf wedi ychwanegu tri datganiad llafar i agenda heddiw. Bydd Ysgrifennydd y Cabinet dros Iechyd, Llesiant a Chwaraeon yn gwneud datganiad am adroddiad interim yr adolygiad seneddol ar iechyd a gofal cymdeithasol. Bydd Gweinidog y Gymraeg a Dysgu Gydol Oes yn gwneud datganiadau llafar ar y strategaeth iaith Gymraeg ac yn rhoi'r wybodaeth ddiweddaraf am y tasglu gweinidogol ar Gymoedd y De. Ac yn olaf, rwyf wedi lleihau hyd y cwestiynau i'r Cwnsler Cyffredinol yfory. Mae'r busnes ar gyfer y tair wythnos nesaf fel y'i dangosir ar y datganiad a chyhoeddiad busnes, a geir ymhlith papurau'r cyfarfod, sydd ar gael i'r Aelodau'n electronig.
English: Thank you, Nick Ramsay, for two very positive questions on the business statement. Clearly, I recall visiting Monmouth Comprehensive School and being able, as education Minister at the time, to help secure the funding through twenty-first century schools. I actually would like to revisit, perhaps when I'm passing by, because I'm sure it now has splendid premises that are having an impact on learning, but also, obviously, working in the education community within Monmouth. I know that the education Secretary will have heard your point about the interactions that, of course, are fostered between the independent and our publicly funded sector in education. That's about sharing facilities, sometimes, as well as shared learning. On your second point, I'm sure that Julie James will very much welcome the fact that you've reminded Assembly Members to ensure that they get in their points from their constituents in terms of superfast broadband, in terms of those hotspots and notspots and those particular areas where we have difficulties. I think the consultation on the next stage is, as you say, the final few per cent of premises not covered by Superfast Cymru roll-out, or indeed by the telecommunications companies' own plans. We do want to make sure that everybody without access takes part in this consultation, and that is a message I'm sure that needs to be shared again. Thank you for that, Nick Ramsay, today.
Welsh: Diolch i chi, Nick Ramsay, am ddau gwestiwn cadarnhaol iawn ar y datganiad busnes. Yn amlwg, rwy'n cofio ymweld ag Ysgol Gyfun Trefynwy, fel Gweinidog Addysg ar y pryd, a gallu helpu i sicrhau cyllid drwy ysgolion yr unfed ganrif ar hugain. Byddwn mewn gwirionedd yn hoffi ail ymweld, efallai pan fyddaf yn pasio heibio, gan fy mod i'n siŵr fod ganddi adeiladau ysblennydd erbyn hyn sy'n cael effaith ar ddysgu, ond hefyd, yn amlwg, yn gweithio yn y gymuned addysg yn Nhrefynwy. Rwy'n gwybod y bydd yr Ysgrifennydd Addysg wedi clywed eich pwynt am y rhyngweithiadau hynny, wrth gwrs, sy'n cael eu meithrin rhwng y sector annibynnol a'r sector sy'n cael arian cyhoeddus mewn addysg. Mae hynny'n ymwneud â rhannu cyfleusterau, weithiau, yn ogystal â dysgu ar y cyd. Ar eich ail bwynt, rwy'n siŵr y bydd Julie James yn croesawu'n fawr iawn y ffaith eich bod wedi atgoffa Aelodau'r Cynulliad i sicrhau eu bod yn cael eu pwyntiau gan eu hetholwyr o ran band eang cyflym iawn, o ran y mannau cryf a'r mannau gwan hynny a'r ardaloedd penodol hynny lle'r ydym yn cael anawsterau. Rwy'n credu mai'r ymgynghoriad ar y cam nesaf yw, fel y dywedwch, yr ychydig ganran terfynol o safleoedd nad oedd wedi eu cynnwys pan gyflwynwyd Cyflymu Cymru, neu yn wir gan gynlluniau'r cwmnïau telathrebu eu hunain. Rydym am wneud yn siŵr bod pawb sydd heb fynediad yn cymryd rhan yn yr ymgynghoriad hwn, ac mae honno'n neges yr wyf yn siŵr sydd angen ei rhannu eto. Diolch i chi, Nick Ramsay, am hynny heddiw.
English: Thank you, Bethan Jenkins. I think, on your first point, there may be particular issues that you will feel it's appropriate to write to the Cabinet Secretary on in terms of your meeting and visit to a particular housing association. Your general points are important in terms of the governance and accountability arrangements for registered social landlords and the housing association sector, particularly in terms of progress to the Welsh housing quality standard. On your second point, yes, there are opportunities that I know the Cabinet Secretary for Education would want to take forward and address in relation to the curriculum and other responsibilities, and indeed a forthcoming LCM where we will have a committee scrutiny opportunity to consider the impact on Wales as well.
Welsh: Diolch i chi, Bethan Jenkins. Ar eich pwynt cyntaf, credaf efallai y bydd materion penodol y byddwch o'r farn sy'n briodol ysgrifennu at Ysgrifennydd y Cabinet amdanynt, o ran eich cyfarfod a'ch ymweliad â chymdeithas dai benodol. Mae eich pwyntiau cyffredinol yn bwysig o ran y trefniadau llywodraethu ac atebolrwydd ar gyfer landlordiaid cymdeithasol cofrestredig a'r sector cymdeithasau tai, yn enwedig o ran cynnydd i safon ansawdd tai Cymru. O ran eich ail bwynt, oes, mae cyfleoedd y gwn y byddai Ysgrifennydd y Cabinet dros Addysg yn awyddus i'w datblygu a mynd i'r afael â nhw mewn cysylltiad â'r cwricwlwm a chyfrifoldebau eraill, ac yn wir Gynnig Cydsyniad Deddfwriaethol arfaethedig lle bydd cyfle i graffu arno gan bwyllgor i ystyried yr effaith ar Gymru hefyd.
English: Leader of the house, I'd like a statement on discretionary housing payments, please. Figures from Shelter Cymru have clearly shown that £100,000 of this money, which was there specifically to help people whose housing benefit didn't cover the cost of their rent, was sent back by local authorities to Westminster last year. Five councils, three of those in my constituency, did account for 75 per cent of the money returned; they were Carmarthen, Gwynedd and Ceredigion. That is in stark contrast to other councils, including Torfaen, Monmouthshire, Cardiff, Vale of Glamorgan, and Anglesey, who spent all of the allocation and, as is the case with Torfaen, it was boosted with some of their own funds. The discretionary housing payment fund is extremely important in helping those who are struggling with their rent to be able to stay in their home and to stop them from becoming either evicted or homeless. So, I'm keen therefore to understand if the Welsh Government has had any discussions whatsoever with the local authorities regarding this money being sent back, to understand why it is that some councils can not only spend the allocation but add to it, while others are, in my opinion, completely failing their tenants.
Welsh: Arweinydd y tŷ, hoffwn ddatganiad ar daliadau tai yn ôl disgresiwn, os gwelwch yn dda. Mae ffigurau gan Shelter Cymru wedi dangos yn glir fod £100,000 o'r arian hwn, a oedd yno yn benodol i helpu pobl nad oedd eu budd-dal tai yn talu cost eu rhent, wedi cael ei anfon yn ôl gan awdurdodau lleol i San Steffan y llynedd. Roedd pum cyngor, tri o'r rheini yn fy etholaeth i, yn cyfrif am 75 y cant o'r arian a anfonwyd yn ôl; y rhain oedd Caerfyrddin, Gwynedd a Cheredigion. Mae hynny mewn gwrthgyferbyniad llwyr â chynghorau eraill, gan gynnwys Torfaen, Sir Fynwy, Caerdydd, Bro Morgannwg, ac Ynys Môn, a wariodd yr holl ddyraniad ac, fel yn achos Torfaen, a gafodd hwb gyda rhywfaint o'u harian eu hunain. Mae'r gronfa taliad tai yn ôl disgresiwn yn hynod bwysig ar gyfer helpu'r rhai sy'n cael trafferth gyda'u rhent i allu aros yn eu cartrefi ac i'w hatal rhag naill ai gael eu troi allan neu fod yn ddigartref. Felly, rwy'n awyddus i ddeall a yw Llywodraeth Cymru wedi cael unrhyw drafodaethau o gwbl gydag awdurdodau lleol ynghylch yr arian hwn yn cael ei anfon yn ôl, er mwyn deall pam mae rhai cynghorau nid yn unig yn gwario'r dyraniad ond yn ychwanegu ato, tra bod eraill, yn fy marn i, yn siomi eu tenantiaid yn llwyr.
English: Joyce Watson is right in saying how important discretionary housing payments are. In fact, it was very clearly highlighted in the Shelter Cymru campaign, which I'm sure we all heard about last week - the Waste Not Want Not campaign - highlighting their concerns and raising awareness that people could be entitled to additional help through the discretionary housing payment scheme. Clearly, from the outset, in terms of my response, we must recognise that the discretionary housing payments are non-devolved and they are administered by local authorities on behalf of the Department for Work and Pensions. However, working in collaboration with Welsh local authorities, we have introduced improved guidance, ensuring more consistent handling of applications, targeting those in greatest need, and of course, that must include understanding - . Clearly, the Welsh Local Government Association has an opportunity here to spread the good practice from those authorities that the Member has highlighted, who are not only spending to the limit, but some of them are spending more and deciding that this must be a priority, such as Cardiff and the Vale of Glamorgan.
Welsh: Mae Joyce Watson yn iawn wrth ddweud pa mor bwysig yw taliadau tai yn ôl disgresiwn. Yn wir, amlygwyd hynny yn glir iawn yn ymgyrch Shelter Cymru, ac rwy'n siŵr ein bod i gyd wedi clywed am yr wythnos ddiwethaf - yr ymgyrch Waste Not Want Not - yn tynnu sylw at eu pryderon a chodi ymwybyddiaeth y gallai pobl fod â hawl i help ychwanegol trwy'r cynllun taliadau tai yn ôl disgresiwn. Yn amlwg, o'r cychwyn cyntaf, o ran fy ymateb i, mae'n rhaid i ni gydnabod nad yw'r taliadau tai yn ôl disgresiwn wedi eu datganoli ac maent yn cael eu gweinyddu gan awdurdodau lleol ar ran yr Adran Gwaith a Phensiynau. Fodd bynnag, gan weithio ar y cyd ag awdurdodau lleol Cymru, rydym wedi cyflwyno canllawiau gwell, gan sicrhau dull mwy cyson o ymdrin â cheisiadau, gan dargedu'r rhai sydd â'r angen mwyaf, ac wrth gwrs, rhaid i hynny gynnwys dealltwriaeth - . Yn amlwg, mae gan Gymdeithas Llywodraeth Leol Cymru gyfle yma i ledaenu'r arfer da gan yr awdurdodau hynny y mae'r Aelod wedi tynnu sylw ato, a oedd nid yn unig yn gwario at y terfyn, ond rai ohonynt yn gwario mwy ac yn penderfynu bod yn rhaid i hyn fod yn flaenoriaeth, fel Caerdydd a Bro Morgannwg.
English: Cabinet Secretary, just following on from Joyce Watson, can we ask for a statement from the Cabinet Secretary for Finance and Local Government on the procedure followed by local authorities regarding the issuing of certificates of lawful use or development in their areas? A constituent of mine, who has been running a family business for over 30 years in the same area in Newport, applied to Newport City Council for a certificate of lawfulness of existing use for the same business and paid £380, whereas the initial payment is only £190. After meeting the official and getting scrutiny of the application, he had to pay extra on the £190 to get his application put into the council. After two months, due to a small error in the application, he was refused on the grounds that he could not get approved for lawful use because he did not provide the minimum period required - for 10 years in the same area in the same business. But, as I said earlier, he's been running the business for 30 years, and the rates department is only next to the licensing department - and he paid £380. The answer he got last week is, if he has to get this licence again, he's got to pay to reapply again and pay £380 again. Could we ask for a statement from the Cabinet Secretary on what guidance the Welsh Government has issued to local authorities in Wales to ensure common sense prevails over bureaucracy in such situations? Thank you.
Welsh: Ysgrifennydd y Cabinet, dim ond i ddilyn ymlaen o'r hyn a ddywedodd Joyce Watson, a gawn ni ofyn am ddatganiad gan Ysgrifennydd y Cabinet dros Gyllid a Llywodraeth Leol ar y drefn a ddilynir gan awdurdodau lleol ynghylch rhoi tystysgrifau defnydd neu ddatblygiad cyfreithlon yn eu hardaloedd? Gwnaeth etholwr imi, sydd wedi bod yn rhedeg busnes teuluol ers dros 30 mlynedd yn yr un ardal yng Nghasnewydd, gais i Gyngor Dinas Casnewydd am dystysgrif cyfreithlondeb defnydd presennol ar gyfer yr un busnes. Talodd £380 am hyn, tra bod y taliad cychwynnol yn £190 yn unig. Ar ôl cyfarfod â'r swyddog a chael craffu ar y cais, roedd yn rhaid iddo dalu yn ychwanegol i'r £190 i gael cyflwyno ei gais i'r cyngor. Ar ôl dau fis, oherwydd gwall bach yn y cais, cafodd ei wrthod ar y sail nad oedd yn gallu cael ei gymeradwyo ar gyfer defnydd cyfreithlon gan nad oedd wedi gallu sicrhau'r cyfnod lleiaf sydd ei angen - am 10 mlynedd yn yr un ardal yn yr un busnes. Ond, fel y dywedais yn gynharach, bu'n rhedeg y busnes ers 30 mlynedd, ac mae'r adran ardrethi wrth ymyl yr adran drwyddedu - a thalodd £380. Yr ateb a gafodd yr wythnos diwethaf yw, os oes rhaid iddo gael y drwydded hon eto, mae'n rhaid iddo dalu i ailymgeisio eto a thalu £380 eto. A oes modd gofyn am ddatganiad gan Ysgrifennydd y Cabinet ynghylch p ganllawiau y mae Llywodraeth Cymru wedi eu dosbarthu i'r awdurdodau lleol yng Nghymru i sicrhau bod synnwyr cyffredin yn rhagori ar fiwrocratiaeth mewn sefyllfaoedd o'r fath? Diolch.